b'\n_START_ARTICLE_\nNade\xc5\xbeda Mandel\xc5\xa1tam\n_START_PARAGRAPH_\nNade\xc5\xbeda Jakovlevna Mandel\xc5\xa1tam (ven. \xd0\x9d\xd0\xb0\xd0\xb4\xd0\xb5\xd0\xb6\xd0\xb4\xd0\xb0 \xd0\xaf\xd0\xba\xd0\xbe\xd0\xb2\xd0\xbb\xd0\xb5\xd0\xb2\xd0\xbd\xd0\xb0 \xd0\x9c\xd0\xb0\xd0\xbd\xd0\xb4\xd0\xb5\xd0\xbb\xd1\x8c\xd1\x88\xd1\x82\xd0\xb0\xd0\xbc, o.s. Hazina, \xd0\xa5\xd0\xb0\xd0\xb7\xd0\xb8\xd0\xbd\xd0\xb0; 30. lokakuuta (J: 18. lokakuuta) 1899 Saratov \xe2\x80\x93 29. joulukuuta 1980 Moskova) oli ven\xc3\xa4l\xc3\xa4inen kirjailija.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nNade\xc5\xbeda Mandel\xc5\xa1tam syntyi Saratovissa keskiluokkaiseen juutalaisperheeseen ja vietti nuoruusvuotensa Kiovassa. Lukion suoritettuaan h\xc3\xa4n alkoi opiskella taidetta. H\xc3\xa4n avoitui Osip Mandel\xc5\xa1tamin kanssa vuonna 1921. Pariskunta asui Ukrainassa, Petrogradissa, Moskovassa ja Georgiassa. Osip pid\xc3\xa4tettiin vuonna 1934 Josif Stalinin vastaisesta runoudestaan ja karkotettiin Cherdyniin Permin alueelle ja my\xc3\xb6hemmin Voronnezhiin. H\xc3\xa4nen kuoltuaan vuonna 1938 Nade\xc5\xbeda Mandel\xc5\xa1tam yritti v\xc3\xa4ltell\xc3\xa4 pid\xc3\xa4tyst\xc3\xa4\xc3\xa4n muuttamalla asuinpaikkaa ja vaihtamalla ty\xc3\xb6paikkaa usein. Kertaalleen Kalininissa NKVD saapui etsim\xc3\xa4\xc3\xa4n Mandel\xc5\xa1tamia vain p\xc3\xa4iv\xc3\xa4\xc3\xa4 sen j\xc3\xa4lkeen kun h\xc3\xa4n oli j\xc3\xa4tt\xc3\xa4nyt kaupungin. Mandel\xc5\xa1tam otti el\xc3\xa4m\xc3\xa4nteht\xc3\xa4v\xc3\xa4kseen miehens\xc3\xa4 runoperint\xc3\xb6jen s\xc3\xa4ilytt\xc3\xa4misen ja julkaisemisen. H\xc3\xa4n opetteli suurimman osan ulkoa, koska ei luottanut paperiin. Stalinin kuoleman j\xc3\xa4lkeen h\xc3\xa4n sai v\xc3\xa4it\xc3\xb6skirjansa valmiiksi vuonna 1956. Vuonna 1958 h\xc3\xa4nelle annettiin lupa palata Moskovaan. Mandel\xc5\xa1tam luovutti arkistonsa Princetonin yliopistolle 1979, ja h\xc3\xa4n kuoli vuotta my\xc3\xb6hemmin Moskovassa 81-vuotiaana._NEWLINE_Muistelmissaan Ihmisen toivo (1970) ja Hope Abandoned Mandel\xc5\xa1tam kertoo el\xc3\xa4m\xc3\xa4ntarinansa ja arvostelee Neuvostoliiton moraalista ja kulttuurista rappiota 1920-luvulla ja sen j\xc3\xa4lkeen. Teosten nimet ovat sanaleikkej\xc3\xa4. Nade\xc5\xbeda tarkoittaa ven\xc3\xa4j\xc3\xa4n kielell\xc3\xa4 toivoa.'